Bya Moses Lemisa
Eby'omusumba Mulinde tebinnaggwa, abagambibwa okumuyiira asidi bazzeemu okumuweereza obubaka obutiisatiisa okumutta nga bakozesa bbomu!.
Kino kiwalirizza Mulinde okwekubira enduulu ku Poliisi n’okusaba ayongerwe ku baserikale kuba obubaka obutiisatiisa okumukolako obulabe kati buyiika nga mazzi ku mukutu gwa feesibuuku.
Mulinde mu kiseera akuumibwa basirikale ba poliisi ne bakanyama bana (4) abamutambulirako buli gy'alaga. Ekkanisa ye, eya Gospel Life Church International, esangibwa e Namasuba nayo ekuumibwa butiribiri abapoliisi.
Mulinde nga bw'afaana kati. Ku ddyo ye yali endabika ye nga tannayiirwa asidi
Wabula wadde guli gutyo, Mulinde yagambye nti talina ky'agenda kukyusaamu, waakugenda mu maaso n'enteekateeka ze okubunyisa ekigambo kya Katonda mu bantu, tajja kutiisibwatiisibwa.
Bino we bijjidde nga Mulinde ateekateeka lukung’aana e Nakivubo nga 21 ku Lwomukaaga, mw'asuubira okuttottolera abantu ebizibu by'ayiseemu mu ddwaaliro saako n’okubawa amagezi singa baba bayiiriddwa asidi na biki bye balina okukola okukakkanya obulumi.
Omusumba Mulinde abantu abatannategeerekeka baamuyiira asidi nga 24/12/2011 n’atwalibwa e Yisirayiri okujjanjabibwa, gy'amaze emyaka 2 n'ekitundu okutuusa lwe yakomyewo nga May 17, 2014.
Ebirala ku Mulinde......
.............................................................................................
sot_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn unk